ΑΝΑΚΟΙΝΩΣΗ ΓΙΑ ΤΗΝ ΠΡΑΚΤΙΚΗ ΑΣΚΗΣΗ

Με την επιλογή των θέσεων πρακτικής από τους δικαιούχους φοιτητές και τις φοιτήτριες, ολοκληρώθηκε το πρώτο μέρος της διαδικασίας και για τον λόγο αυτό θα ήθελα να εκφράσω τις ευχαριστίες μου για την άψογη συνεργασία δεδομένων και των συνθηκών που βιώνουμε.

Το επόμενο βήμα αφορά στην δήλωση των «εποπτών» των φορέων στο σύστημα PractIS. Οι «επόπτες» του φορέα πρακτικής είναι τα πρόσωπα που με την λήξη της πρακτικής, θα σας αξιολογήσουν (μέσω ερωτηματολογίου στο PractIS) και θα υποβάλουν (επίσης στο PractIS) την βεβαίωση ολοκλήρωσης. Για τον λόγο αυτό θα τους σταλούν στοιχεία εισόδου (username & password) αλλά προηγουμένως, πρέπει να είμαστε απόλυτα βέβαιοι για τα πρόσωπα αυτά. Τα στοιχεία που χρειαζόμαστε είναι το ονοματεπώνυμο και το email. Στις περισσότερες περιπτώσεις τα στοιχεία αυτά είναι τα ίδια που έχουν αναρτηθεί στο ΑΤΛΑΣ (βλ. περιγραφή θέσης) αλλά πολλές φορές και ιδιαίτερα όσον αφορά τους δημόσιους φορείς, ή θέσεις που έχουν δημιουργηθεί στο παρελθόν, τα στοιχεία αυτά δεν είναι επικαιροποιημένα.

Άρα:

Ο κάθε δικαιούχος θα πρέπει (εντός 10 ημερών) να επικοινωνήσει με τον φορέα του και να βεβαιωθεί α) εάν το πρόσωπο που εμφανίζεται σαν επόπτης στο ΑΤΛΑΣ είναι πράγματι το πρόσωπο που θα τον αξιολογήσει και β) σε άλλη περίπτωση να λάβει τα στοιχεία του νέου επόπτη (ονοματεπώνυμο, email).

Μόνο στην (β) περίπτωση θα πρέπει να ενημερωθεί ο επιστημονικά υπεύθυνος ([alexopo@agro.duth.gr](mailto:alexopo@agro.duth.gr)) για την θέση στην οποία αναφερόμαστε και για τα στοιχεία (όνομα & email) του νέου επόπτη.

Σε πολλές περιπτώσεις για την δημιουργία μιας θέσης στο ΑΤΛΑΣ χρησιμοποιούνται σαν «χειριστές» των λογαριασμών οι λογιστές των επιχειρήσεων ή των γεωπονικών καταστημάτων ή και άλλοι εργαζόμενοι. Σε αυτήν την περίπτωση δεν σημαίνει ότι θα πρέπει να αντικατασταθεί το όνομα του «επόπτη» με το όνομα κάποιου χειριστή.

Είναι προφανές πως σε περίπτωση που οι φορείς είναι ατομικές επιχειρήσεις π.χ. γεωπονικά καταστήματα, τότε ο ιδιοκτήτης είναι και ο επόπτης της πρακτικής άσκησης. Οι περιπτώσεις αυτές είναι ξεκάθαρες μέσα στο ΑΤΛΑΣ αλλά, για κάθε ενδεχόμενο, ας επικοινωνήσουν οι φοιτητές/τριες και με αυτούς τους φορείς.

Το ερχόμενο Σάββατο 10/4 (10:00πμ) θα προγραμματιστεί μια ημίωρη διαδικτυακή ενημέρωση για την διευκρίνιση των παραπάνω ή για να συζητηθούν διάφορα θέματα που θα προκύψουν <https://teams.microsoft.com/l/meetup-join/19%3a2ebfe3071d7a4f0393a44c1c58fb023f%40thread.tacv2/1617710778756?context=%7b%22Tid%22%3a%228035113d-c2cd-41bd-b069-0815370690c7%22%2c%22Oid%22%3a%22d47742bc-20db-4fdc-bd8f-c0a37e76d937%22%7d>

Ορεστιάδα 6/4/2021

Α. Αλεξόπουλος